Павел Матеев
Море

chitanka.info

Искаш ли да идем до далечното море,

да чуем песните на чудните вълни,

да усетим вятъра и да сплетем ръце,

а през нощта безспирно да броим звезди?

Искаш ли да идем до красивото море,

да посрещнем палавите слънчеви лъчи,

да влезем във водата чак до колене

и да се намокрим от целуващи вълни?

Искаш ли да идем до желаното море,

да отворим сетивата си и да мечтаем,

на пясъчния бряг да нарисуваме сърце,

а после замък от любов да начертаем?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.